Iktatószám: FPH015/397-........../2013.

**Megállapodás**

**a közterület-felügyeleti feladatok átadás-átvételéről, ellátásáról**

E megállapodás létrejött

*egyrészről*

**Budapest Főváros Önkormányzata** (székhelye: 1052 Budapest, Városház utca 9-11., törzskönyvi azonosító szám: 735638, adószám: 15735636-2-41, KSH statisztikai számjel: 15735636-8411-321-01, ÁHTI azonosító: 745192, bank és bankszámla száma: OTP Bank Nyrt. 11784009-15490012 Fővárosi Önkormányzat költségvetési elsz. számla, a továbbiakban: **Fővárosi Önkormányzat**) képviseletében **Tarlós István főpolgármester**,

*másrészről*

**Budapest Főváros II. Kerületi Önkormányzat** (székhelye: 1024 Budapest, Mechwart liget 1., törzskönyvi azonosító szám: 735650, adószám: 15735650-2-41, KSH statisztikai számjel: 15735650-8411-321-01, ÁHTI azonosító: 745213, bank és bankszámla száma: Raiffeisen Bank Zrt., 12001008-00201761-00100004, a továbbiakban: **Kerületi** **Önkormányzat**) képviseletében **dr. Láng Zsolt polgármester**

*harmadrészről*

**Fővárosi Önkormányzati Rendészeti Igazgatóság** (székhelye: 1054 Budapest, Akadémia utca 1., törzskönyvi azonosító szám: 493233, adószám: 15493235-2-41, KSH statisztikai számjel: 15493235841132201, ÁHTI azonosító: 8411 általános közigazgatás, bank és bankszámla száma: OTP Bank Nyrt. 11784009-15493235-00000000, a továbbiakban: **FÖRI**) képviseletében **dr. Pető György igazgató**,

*negyedrészről*

**Budapest II. kerületi Polgármesteri Hivatal** (székhelye: 1024 Budapest, Mechwart liget 1., törzskönyvi azonosító szám: 502009, adószám: 15502003-2-41, KSH statisztikai számjel: 15502003-8411-325-01, ÁHTI azonosító: 729040, bank és bankszámla száma: Raiffeisen Bank Zrt., 12001008-01330897-00100008, a továbbiakban: **Polgármesteri Hivatal**) képviseletében **dr. Szalai Tibor jegyző**

(továbbiakban együtt: **Felek**) között az alulírott napon és helyen az alábbi feltételek mellett:

A Magyarország helyi önkormányzatairól szóló 2011. évi CLXXXIX. törvény 23. § (7) bekezdésére való hivatkozással, figyelemmel a Fővárosi Közgyűlés ..../2013. (....) Főv. Kgy. számú határozatára és a Budapest Főváros II. Kerületi Önkormányzat Képviselő-testületének …/2013. (.....) számú határozatára, **Felek** a közterület-felügyeleti feladatok átadás-átvétele, ellátása tárgyában a következőkben állapodnak meg:

1. **Felek** jelen megállapodás előzményeként rögzítik, hogy a Fővárosi Önkormányzat és a Kerületi Önkormányzat között – a Budapest II. kerület közigazgatási területén a Kerületi Önkormányzat tulajdonában álló közterületeken – a közterületek rendjének és tisztaságának fenntartása érdekében kötött megállapodást közös megegyezéssel az FPH015/397-......./2013. számú megállapodással jelen megállapodás aláírásának napjával megszüntették.

2. A **Fővárosi Önkormányzat** kijelenti, hogy a részére jogszabályban és jelen megállapodásban meghatározott közterület-felügyeleti feladatokat a **FÖRI** útján látja el.

3. A **Kerületi Önkormányzat** kijelenti, hogy a részére jogszabályban és a jelen megállapodásban meghatározott közterület-felügyeleti feladatokat a **Polgármesteri Hivatal** útján látja el.

4. A **Fővárosi Önkormányzat** – figyelembe véve az Mötv. 23. § (4) bekezdés 1. pontjában és az (5) bekezdés 4. pontjában foglaltakat, valamint a Fővárosi Önkormányzat kezelésében lévő főútvonalak, közutak és közterületek kijelölésére vonatkozó jogszabályi rendelkezéseket – a Budapest II. kerület közigazgatási területén a gyalogos aluljárók és a Budapest II., Széll Kálmán tér kivételével a tulajdonában, kezelésében lévő közterületre szóló illetékességgel a jelen megállapodás **Felek** általi aláírását követő naptól kezdődő hatállyal, határozatlan időre ***átadja***, a **Kerületi Önkormányzat** ***átveszi*** a vonatkozó jogszabályokban előírt, alábbiakban megjelölt feladatokat:

1. közterületek jogszerű használatának, a közterületen folytatott, engedélyhez, illetve útkezelői hozzájáruláshoz kötött tevékenység szabályszerűségének ellenőrzése, valamint a gyalogos aluljárók és a Budapest II., Széll Kálmán tér közterület tekintetében intézkedést igénylő esemény jelzése a **FÖRI** részére,
2. a közterület rendjére és tisztaságára vonatkozó jogszabályok által tiltott tevékenység megelőzése, megakadályozása, megszakítása, megszüntetése, illetve szankcionálása,
3. a jogellenes állapot jelzése, intézkedés kezdeményezése, ha a szükséges eljárás más hatóság (szerv) hatáskörébe tartozik (közterületen jogosulatlanul, jogszabály-ellenesen elhelyezett építmények, tárgyak eltávolításának kezdeményezése),
4. a főváros köztisztaságáról szóló önkormányzati rendelet hatálya alá tartozó jogsértések jelzése a **FÖRI** felé,
5. közreműködés a társadalmi bűnmegelőzési feladatok megvalósításában, a közbiztonság és a közrend védelmében,
6. közreműködés a közterület, az épített és természeti környezet védelmében, ide nem értve a helyi jelentőségű védett természeti területek és védett természeti értékek védelmében való együttműködést,
7. az állatok védelméről és kíméletéről szóló 1998. évi XXVIII. törvény 48/A. § (3) bekezdésében meghatározott kóbor állatok befogásával és elhelyezésével kapcsolatos feladatok kivételével, közreműködés az állategészségügyi és eb-rendészeti feladatok ellátásában,
8. a Fővárosi Közgyűlés által rendeletben meghatározott várakozási övezetekben várakozó járművek várakozási hozzájárulásainak ellenőrzése, visszaélés esetén külön jogszabályban meghatározottak szerinti szankcionálás, a hozzájárulás kiadójának értesítése,
9. a Fővárosi Közgyűlés által rendeletben meghatározott védett övezetekben közlekedő, illetve várakozó járművek behajtási- és behajtási-várakozási hozzájárulásainak ellenőrzése, visszaélés esetén külön jogszabályban meghatározottak szerinti szankcionálás, a hozzájárulás kiadójának értesítése,
10. a Fővárosi Közgyűlés által rendeletben meghatározott várakozási övezetekben a mozgásában korlátozott személyek parkolási igazolványainak ellenőrzése, visszaélés esetén külön jogszabályban meghatározottak szerinti szankcionálás, a parkolási igazolvány kiadójának értesítése,
11. a Fővárosi Közgyűlés által rendeletben meghatározott védett övezetekben a mozgásában korlátozott személyek parkolási igazolványainak ellenőrzése, visszaélés esetén külön jogszabályban meghatározottak szerinti szankcionálás, a parkolási igazolvány kiadójának értesítése,
12. a helyi közúton közterület-használati engedély nélkül tárolt, hatósági jelzéssel nem rendelkező azon jármű – a rendőrség egyidejű értesítése melletti elszállítással történő – eltávolítása, amely a közúti forgalomban csak ilyen jelzéssel vehet részt, ha annak üzemben tartója (használója) a közterület jogszerű állapotának helyreállítására irányuló, a járműre kihelyezett értesítésben foglaltaknak az értesítés elhelyezésétől számított 30 napig nem tesz eleget,
13. kerékbilincs alkalmazásának lehetősége a korlátozott várakozási övezetekben díjfizetés nélkül várakozó, a kiemelten védett, védett vagy korlátozott várakozási övezetben érvényes engedély nélkül elhelyezett, illetve a közterületen szabálytalanul elhelyezett járműveken, ha a szabálytalanul elhelyezett járművek balesetveszélyt nem jelentenek és a forgalmat nem akadályozzák,
14. a dohányzási tilalomra vonatkozó jogszabályi rendelkezések ellenőrzése, szankcionálása.

5. A **Kerületi Önkormányzat** – figyelembe véve az Mötv. 23. § (4) bekezdés 1. pontjában és az (5) bekezdés 4. pontjában foglaltakat – a Budapest II. kerület közigazgatási területén a tulajdonában, kezelésében lévő közterületre szóló illetékességgel a jelen megállapodás **Felek** általi aláírását követő naptól kezdődő hatállyal határozatlan időre ***átadja***, a **Fővárosi Önkormányzat** ***átveszi*** a vonatkozó jogszabályokban előírt, alábbiakban megjelölt feladatokat:

1. az üzemben tartó és a rendőrség értesítése mellett a közterületen szabálytalanul elhelyezett jármű elszállítással történő eltávolítása, ha az – a közúti közlekedés szabályairól szóló jogszabályban foglalt esetekben – a közúti forgalom biztonságát és a közbiztonságot veszélyezteti, valamint a közösségi közlekedést nagymértékben akadályozza.
2. a Fővárosi Közgyűlés által külön rendeletben szabályozott, a települési szilárd és folyékony hulladékkal kapcsolatos kötelezettségek, előírások közszolgáltatók általi teljesítésének ellenőrzése,
3. Fővárosi Közgyűlés által rendeletben meghatározott korlátozott forgalmi közutakon, valamint korlátozott forgalmú övezetekben közlekedő, a korlátozás alá eső járművek behajtási hozzájárulásainak ellenőrzése, visszaélés esetén külön jogszabályban meghatározottak szerint szankcionálás, a hozzájárulás kiadójának értesítése,
4. közterületeken és a Fővárosi Közgyűlés külön rendeletében meghatározott aluljárókban a szeszes ital fogyasztásának ellenőrzése,
5. a Fővárosi Közgyűlés külön rendeletében meghatározott aluljárókban általános közterület-felügyeleti feladatok.

6. A **Fővárosi Önkormányzat** a **FÖRI** útján látja el a jelen megállapodás hatályba lépését követően is a Budapest II. kerület teljes közigazgatási területén a következő feladatokat:

1. az állatok védelméről és kíméletéről szóló 1998. évi XXVIII. törvény 48/A. § (3) bekezdésében meghatározott kóbor állatok befogásával és elhelyezésével kapcsolatos feladatok ellátása,
2. a **Fővárosi Önkormányzat** illetékességi területén lévő közterületen, a **Fővárosi Önkormányzat** intézményeinek, gazdasági szervezeteinek területén, az önkormányzat tömegközlekedési feladatának ellátása során üzemeltetett tömegközlekedési eszköz szerződésszerű használatának ellenőrzése,
3. – a vonatkozó jogszabályok alapján – a közúti közlekedési szolgáltatásokra és a közúti járművek üzemben tartására vonatkozó jogszabályi rendelkezések, valamint a Fővárosi Közgyűlés által rendeletben szabályozott közterületen létesülő taxiállomások igénybevételére vonatkozó szabályok ellenőrzése.

7. **A Fővárosi Önkormányzat** és a **Kerületi Önkormányzat** kijelentik, hogy a jelen megállapodás 4. és 5. pontjában meghatározott feladatok ellátásához szükséges, a feladatátadó részéről nyújtandó anyagi eszközökre nem tartanak igényt.

8. A **FÖRI** tudomásul veszi, hogy a jelen megállapodásból származó, a **FÖRI** részére meghatározott feladatokat köteles ellátni, a jelen megállapodásban meghatározott jogok és kötelezettségek maradéktalanul megilletik illetve kötelezik az intézményt.

9. A **Polgármesteri Hivatal** tudomásul veszi, hogy a jelen megállapodásból származó, a **Polgármesteri Hivatal** részére meghatározott feladatokat köteles ellátni, a jelen megállapodásban meghatározott jogok és kötelezettségek maradéktalanul megilletik illetve kötelezik az intézményt.

10. Jelen megállapodás módosítását bármelyik fél, bármikor kezdeményezheti. A **Felek** a kezdeményezést követően kötelesek a módosítási javaslatokra vonatkozó érdemi nyilatkozatot a kezdeményezőnek a javaslat benyújtását követő második hónap utolsó napjáig megküldeni. A **Felek** kötelesek haladéktalanul megkezdeni a tárgyalásokat és dönteni a módosítási javaslatokról.

11. **Felek** a jelen megállapodás felmondását minden év június 30-ig kezdeményezhetik. **Felek** a felmondási időt 90 napban határozzák meg. **Felek** kötelezettséget vállalnak arra, hogy a jelen pontban meghatározott felmondási jogukat 2014. december 31-ét megelőzően nem gyakorolják.

12. **Felek** kijelentik, hogy a szerződés aláírásával hozzájárulnak a jelen szerződés főbb adatainak *az információs önrendelkezési jogról és az információszabadságról szóló 2011. évi CXII. törvény* szerinti közzétételéhez.

13. Jelen megállapodásban nem szabályozott kérdésekben *A Polgári Törvénykönyvről szóló törvény* vonatkozó szabályai az irányadóak.

14. **Felek** megállapodnak abban, hogy a jelen megállapodásból eredő jogvitákat elsősorban békés úton, egyeztetés útján kívánják feloldani.

15. Jelen megállapodás a **Felek** kölcsönös aláírásának napján, amennyiben a megállapodás a **Felek** nem ugyanazon a napon írják alá, úgy az a későbbi aláírás időpontjában lép hatályba.

16. A jelen megállapodás 6 számozott oldalból áll és 9 egymással megegyező eredeti példányban készült. A **Felek** a jelen megállapodásban foglalt feltételekkel egyetértenek, azokat elfogadják, és a szerződést, mint akaratukkal mindenben megegyezőt, jóváhagyólag aláírják.

|  |  |
| --- | --- |
| Budapest, 2013. hó nap  **...........................................................**  **Tarlós István**  **Főpolgármester**  **Budapest Főváros Önkormányzata** | Budapest, 2013. hó nap  **...........................................................**  **dr. Láng Zsolt**  **Polgármester**  **Budapest Főváros II. Kerületi Önkormányzat** |

|  |  |
| --- | --- |
| Pénzügyi ellenjegyzést végeztem:  Budapest, 2013. hó nap  **...........................................................**  Verő Tibor  Pénzügyi Főosztály vezetője | Pénzügyi szempontból ellenjegyzem:  Budapest, 2013. hó nap  **...........................................................**  Jogi szempontból ellenjegyzem:  Budapest, 2013. hó nap  **...........................................................** |
| Láttam:  Budapest, 2013. hó nap  **...........................................................**  Sárádi Kálmánné dr.  Főjegyző |  |

|  |  |
| --- | --- |
| Budapest, 2013. hó nap  **...........................................................**  **dr. Pető György**  **igazgató**  **Fővárosi Önkormányzati Rendészeti Igazgatóság** | Budapest, 2013. hó nap  **...........................................................**  **dr. Szalai Tibor**  **Jegyző**  **Budapest II. kerületi Polgármesteri Hivatal** |
| Pénzügyi szempontból ellenjegyzem:  Budapest, 2013. hó nap  **...........................................................**  Jogi szempontból ellenjegyzem:  Budapest, 2013. hó nap  **...........................................................** | Pénzügyi szempontból ellenjegyzem:  Budapest, 2013. hó nap  **...........................................................**  Jogi szempontból ellenjegyzem:  Budapest, 2013. hó nap  **...........................................................** |

**Készült**: 9 példányban

**Kapják**:

1-4. számú példány: Budapest Főváros Önkormányzata

5-7. számú példány: Budapest Főváros II. Kerületi Önkormányzat

8. számú példány: Fővárosi Önkormányzati Rendészeti Igazgatóság

9. számú példány: Budapest II. kerületi Polgármesteri Hivatal